Hvilket værktøj du kan benytte kommer oftest an på tykkelsen af skummet.
Hvis skummet er op til ca. 5 cm, kan du benytte en hobbykniv eller en saks. Er skummet tykkere så kan du med fordel benytte en nedstrygerklinge eller en elektrisk brødsav. Her skal man stræbe efter små fine tænder på værktøjet.
Vi gør dog opmærksom på, at skummet vil sløve dit værktøj, så overvej hvad du benytter.
Det kan ikke undgås at skummet vil trævle en smule når man selv skærer i det, men det er ofte uden betydning når der kommer stof på.